《秋夕城闉纳凉》
明代·吴旦

同游冠盖晚相招，泽国山川正泬寥。官阁迥临秦代垒，女墙斜带越江潮。

流萤草短风先入，绕鹊枝长露易飘。多少高楼人不寐，碧天凉月夜吹箫。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。